بمت تهلوکه‌سیزلیک شوراسی قیبریس‌داکی بمت باریش گوجو میسیونونون وظیفه مودتی‌نین اوزادیلیب اوزادیلمایاجاغینی موذاکیره ائتمک اوچون ییغینجاق کئچیریر.
بمت باش کاتیبی‌نین قیبریس عذره خصوصی نماینده‌سی و قیبریس‌داکی بمت باریش گوجو (UNFICYP) میسیونونون رهبری الیزابت اسپهار شورادا مطبوعاتا قاپا‌لی کئچیریلن ایجلاس‌دان سونرا وئردیگی آچیقلامادا وظیفه مودتی 6 آیدان بیر اوزادیلان باریش گوجو میسیونونون فعالیت‌لرینه دایر بمت تهلوکه‌سیزلیک شوراسینی معلوماتلاندیردیغینی سؤیله‌دی.
اسپهارقیبریس-دا بمت-نین باش کاتیبی آنتونیو گوترشین موقتی مصلحتچی‌سی اولا‌راق وظیفه لندیردیگی جین هول لوتون طرف‌لرله مصلحت لشمه‌لرینی داوام ائتدیردیگینی بیلدیردی.
اسپهار بمت تهلوکه‌سیزلیک شوراسی‌نین قیبریس پروبلئمی‌نین حلینه دستک وئردیگینی ده ایفاده ائتدی: "بمت تهلوکه‌سیزلیک شوراسی‌ ایکی ایجما آراسیندا اعتیماد آرتیرا‌جاق علاوه تدبیرلری دستکلییر".
اسپهار شورانین بمت باریش گوجو میسیونونون وظیفه مودتیله علاقه‌لی قراری ایسه بیر نئچه گون عرضینده قبول ائدجگینی سؤزلرینه علاوه ائتدی.
اینگیلتره‌نین بمت-دکی دایمی نماینده‌سی‌نین کؤمکچی‌سی جاناتان آلن ایسه، اؤلکه‌سی‌نین آدا‌داکی باریش گوجو میسیونونون وظیفه مودتی‌نین اوزادیلماسینا دایر لاییحه‌نی گله‌جک گونلرده شورایا تقدیم ائدجگینی سؤیله‌دی، آنجاق لاییحه‌نین مظمونو ایله باغلی معلومات وئرمه‌دی.
UNFICYP -ین وظیفه مودتی 31 ژانویه 2019-جو ایل تاریخینده باشا چاتیر.
بمت-نین ان اوزون مودت‌لی فعالیت گؤسترن باریش گوجو میسیونلاریندان  بیری اولان UNFICYP 1964-جو ایلدن بری‌دیر آدادا وظیفه یئرینه یئتیریر و باریش گوجونون وظیفه مودتی 6 آیدان بیر اوزادیلیر.
UNFICYP مین 21 نفردن عبارت‌دیر.
بون‌لارا 150 سیویل، 750 حربی حیسه و 52 هئیت داخیل‌دیر.
